# אומניסייד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אומניסייד - בשנות המלחמה הקרה נוצר המושג omnicide (רצח הכול), מקבילה מטילת מורא למושג הג'נוסייד.

על פי תורות הלחימה של ארצות הברית וברית המועצות, מתקפה גרעינית כוללת של אחד הצדדים הייתה אמורה להיענות ב"מכה שנייה" טוטאלית. אחר כך, כשיתפזרו העננים הרדיואקטיביים, משתי המעצמות היו נותרים שברי אדם ושרידים מפויחים מציוויליזציה שהתרסקה.

ספק אם בפועל היה מחליט מנהיג כלשהו על תגובה חסרת היגיון כזאת. לכאורה עדיפה עבדות למעצמה השנייה, שאולי היא זמנית, על פני חורבן טוטאלי שיכלול רצח מיליארדים חפים מפשע, יחשיך את אור השמש, יקפיא את המים הזורמים ויאפשר את קיומה של חברה אנושית מתפקדת רק בחצי הכדור הדרומי, גם זאת רק בהנחה שמעורבותן בלחימה של אוסטרליה ומדינות אפריקה תהיה מינימלית.

הפרדוקס היה שהאפשרות שבכל אופן קיים מנהיג לוחמני דיו כדי לגמול בשואה על שואה, היא ששמרה על השלום העולמי במשך ארבעים שנה, שכן רק היא יצרה הרתעה שמנעה מלפתוח במלחמה גרעינית.

לא ניתן לתאר כיצד היה נראה העולם אחרי מימוש דוקטרינת ההרס ההדדי. מומחה האטום אבנר כהן כותב על כך: "ככל שאנו מנסים לתפוס בהבנתנו את פשרו של אותו דבר הקרוי מלחמה גרעינית, כך דומה שאנו נעשים גם מודעים יותר ויותר לגבולות דמיוננו והכרתנו. דומה שנתקלים אנו בקיר אטום, החוצץ בינינו לבין היכולת להבין קטסטרופה שכזאת". לא במקרה מזכירות מילותיו של אבנר כהן את הדברים שנאמרו על השואה. על אושוויץ אמרו שהייתה ב"פלנטה אחרת". קשה לחשוב על מצב, שבו הפלנטה עצמה תיראה כאילו היא ב"פלנטה אחרת".

אומניסייד אינו ריאלי היום ככל הנראה, בעולם שאחרי המלחמה הקרה, אבל האפשרות לאפוקליפסה מקומית, יזומה בידי מדינה עוינת או ארגון טרור, שרירה וקיימת, במיוחד לאחר פיגועי ה-11 בספטמבר.

## [עריכה] ראו גם

- חורף גרעיני
- דוקטרינת ההשמדה ההדדית

מקור: http://he.wikipedia.org../../../%D7%90/%D7%95/%D7%9E/%D7%90%D7%95%D7%9E%D7%A0%D7%99%D7%A1%D7%99%D7%99%D7%93.html

קטגוריה: המלחמה הקרה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English